Iktinos

Iktinos var en gresk arkitekt som levde i Athen på 400-tallet f.Kr. 

Han er kjent for to av verdens vakreste doriske templer. Det mest kjente verket er Parthenon på Akropolis, som han tegnet sammen med Kallikrates. Byggingen av dette tempelet ble påbegynt 447 f.Kr. Ikke langt unna står Hefaisteion, som ble oppført ca. 449 f.Kr. Det regnes i dag som verdens best bevarte doriske tempel.

Iktinos er også regnet som arkitekten bak Apollon Epikourios-templet i Bassai, og Telesterion, en stor forsamlingshall som ble benyttet under den religiøse festivalen De eleusinske mysteriene i byen Eleusis.

Referanser 

Greske arkitekter fra oldtiden